          PATVIRTINTA
Jonavos ,,Neries“ pagrindinės mokyklos
direktoriaus 2026 m. rugpjūčio 31 d.
įsakymu Nr. V-132


JONAVOS ,,NERIES“ PAGRINDINĖS MOKYKLOS  VISOS DIENOS MOKYKLOS TVARKOS APRAŠAS


I SKYRIUS BENDROSIOS NUOSTATOS 

1. Jonavos ,,Neries“ pagrindinės mokyklos  (toliau – Mokyklos) visos dienos mokyklos tvarkos aprašas (toliau – Aprašas) nustato Mokyklos  visos dienos mokyklos pirmojo modelio (toliau – VDM) tikslą ir uždavinius, grupių formavimą, mokinių priėmimą ir veiklos organizavimą.
1. Apraše vartojamos sąvokos:
1. visos dienos mokykla (toliau-VDM) – tai visą darbo dieną  dirbanti mokykla, kurioje formalusis švietimas vykdomas įprastai, po pamokų – veikla VDM grupėje organizuojama integruojant neformaliojo švietimo užsiėmimus;
1. VDM grupė – tai tėvų (globėjų, rūpintojų) prašymų pagrindu suburta mokinių grupė, kurioje teikiamos mokinių priežiūros, švietimo pagalbos, laisvalaikio organizavimo paslaugos;
1. VDM grupės mokytojas/grupės auklėtojas - pedagogas, švietimo pagalbos specialistas, paslaugų teikėjas, atitinkantis Lietuvos Respublikos teisės aktų nustatytus kvalifikacinius reikalavimus;
1. VDM grupės mokinio padėjėjas - tai švietimo pagalbos specialistas, kurio  pagrindinės  funkcijos susijusios su pagalba specialiųjų ugdymosi poreikių (SUP) turintiems  mokiniams. 
1. VDM tikslas – sudaryti sąlygas kokybiškam, įtraukiam, socialiai teisingam ir lygias galimybes užtikrinančiam PUG ir pradinių klasių, specialiojo ugdymo skyriuje ir pagrindinio ugdymo  mokinių ugdymui(si) bei užimtumui visą dieną saugioje aplinkoje.
1. Kitos Apraše vartojamos sąvokos suprantamos taip, kaip jos apibrėžtos Lietuvos Respublikos švietimo įstatyme ir kituose įstatymuose ir jų įgyvendinamuosiuose teisės aktuose vartojamas sąvokas.
1. Atlyginimo dydį už teikiamas paslaugas VDM grupėje nustato Jonavos rajono savivaldybės taryba.
1. VDM savo veiklą grindžia Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos Vyriausybės nutarimais, Lietuvos Respublikos švietimo įstatymu, Geros mokyklos koncepcija, Lietuvos Respublikos švietimo ir mokslo ministro 2018 m. birželio 26 d. įsakymu Nr. V-606 „Dėl Rekomendacijų dėl visos dienos mokyklos kūrimo ir veiklos organizavimo patvirtinimo“, Jonavos r. savivaldybės tarybos 2025 m. gruodžio 18 d. sprendimu Nr.1TS-213 ,,Dėl Jonavos rajono savivaldybės visos dienos mokyklos tvarkos aprašo patvirtinimo“, kitais teisės aktais ir Aprašu.

1. SKYRIUS
VDM GRUPIŲ FORMAVIMAS IR MOKINIŲ PRIĖMIMAS

1. VDM grupės (-ių) paskirtis – mokinių tėvų (globėjų, rūpintojų) pageidavimu po pamokų organizuoti PUG, 1-4 klasių, specialiojo ugdymo skyriuje ir pagrindinio ugdymo mokinių priežiūrą ir užimtumą, teikti pagalbą mokiniams atliekant namų darbus, sudaryti sąlygas mokinių laisvalaikiui organizuoti.

6. VDM grupės formuojamos pagal Mokyklos mokinių tėvų (globėjų, rūpintojų) pateiktus prašymus (1 priedas)  Mokyklos direktoriui iki einamųjų metų rugsėjo 5 d. Jeigu VDM grupėje 9-se) yra laisvų vietų, prašymai priimami visus metus.
6. Mokinių priėmimas į VDM grupę (-es) įforminamas Mokyklos direktoriaus įsakymu ir sutartimi (2 priedas), kurią pasirašo direktorius ir vienas iš tėvų (globėjų, rūpintojų).
6. Grupės (-ių) darbo laikas derinamas su mokinių pamokų tvarkaraščiu.
6. Mokyklos direktorius iki rugsėjo 15 d. suderina su Jonavos rajono savivaldybės administracijos Švietimo skyriaus specialistu komplektuojamų VDM grupių ir mokinių skaičių jose.
1. Mokinių skaičius VDM grupėje (-se) – ne mažiau kaip 12 ir ne daugiau kaip 30, o specialiojo ugdymo skyriuje maksimalus mokinių skaičius – 10. Vienas mokinys, dėl įgytų ar įgimtų sutrikimų turintis didelių arba labai didelių specialiųjų ugdymosi poreikių, prilyginamas dviem tos VDM grupės mokiniams.
1. Mokykla su mokinio tėvais (globėjais, rūpintojais) pasirašo sutartį dėl mokinio dalyvavimo VDM grupės (-ių) veikloje.
1.  VDM grupės (-ių) formavimo principai:
9. tėvų (globėjų, rūpintojų) pateikti prašymai registruojami ir sudaromas sąrašas;
9. kai pateikta daugiau prašymų nei yra vietų VDM grupėje, prioritetas teikiamas:
1. specialiųjų ugdymosi poreikių turintiems mokiniams;
1. mokiniams, kurių abu tėvai (rūpintojai, globėjai) dirba;
1. mokiniams, kurie gyvena nepilnose šeimose (vaikai be vieno ar abiejų tėvų (globėjų, rūpintojų)), kai vienas iš tėvų (globėjų, rūpintojų) yra dirbantis;
1. mokiniams, kurių ypač žemi mokymosi pasiekimai, nepakankami socialiniai įgūdžiai;
1. mokiniams, kuriems VDM grupės (-ių) paslauga siūloma Mokyklos Vaiko gerovės komisijos sprendimu;
1. mokiniams, kurių tėvų (globėjų, rūpintojų) prašymai buvo gauti anksčiau;
1. VDM grupės vaikui nebelankant grupės arba nebesant poreikio, kad vaikas ją lankytų, tėvai (rūpintojai, globėjai) privalo apie tai nedelsiant raštu informuoti Mokyklos direktorių.


1. SKYRIUS
VDM GRUPĖS VEIKLŲ ORGANIZAVIMAS

1. VDM grupės  veikla organizuojama vadovaujantis Mokyklos VDM aprašu.
1. VDM grupė (-ės) pradeda veikti nuo rugsėjo 2 d. ir veiklą vykdyti iki ugdymo proceso pabaigos pagal Lietuvos Respublikos švietimo, mokslo ir sporto ministro įsakymu mokslo metams patvirtintus bendruosius ugdymo planus.
1. VDM grupės (-ių) darbas organizuojamas pagal Aprašą, grupės veiklos planą ir dienotvarkę, kuri derinama su VDM grupę  lankančių mokinių pamokų tvarkaraščiu.
1. VDM grupės (-ių) veiklos turinys  atitinka Mokyklos keliamus tikslus, uždavinius ir turi būti grindžiamas mokytojų, vaikų ir jų tėvų (globėjų, rūpintojų) bendradarbiavimu.
1. VDM grupės (-ių) veikla fiksuojama elektroniniame dienyne, žymimas VDM grupės (-ių) mokinių lankomumas.
1. Mokyklos direktorius užtikrina, kad VDM grupėje (-ėse) mokiniams būtų sudarytos saugios ir sveikos, teisės aktų reikalavimus atitinkančios ugdymo(si) sąlygos.
1. VDM grupės (-ių) veikla vykdoma kontaktiniu būdu ir grindžiama mokinių priežiūra saugioje aplinkoje, mokomąja, pažintine, kultūrine, menine, sportine, socialine veikla Mokykloje ir už jos ribų, pagalba mokiniams.
1. Esant ekstremaliai situacijai ar atsitikus ekstremaliam įvykiui (ekstremali temperatūra, gaisras, potvynis, pūga ir kt.), keliančiam pavojų mokinių sveikatai ir gyvybei, grupės (-ių) veiklos laikas ir veiklos organizavimas gali būti nutraukiamas ar kitaip koreguojamas atsižvelgiant į galiojančių teisės aktų reikalavimus.
1. VDM grupės (-ių)  mokinių tėvai (globėjai, rūpintojai) turi teisę parinkti kitokią grupės (-ių)  lankymo trukmę, neviršydami Mokyklos direktoriaus sprendimu nustatytos veiklos laiko pabaigos.
1. Didelių ir labai didelių specialiųjų ugdymosi poreikių (toliau – SUP) turintiems mokiniams VDM grupės (-ių) lankymo laikas paskiriamas pagal Švietimo pagalbos tarnybos pateiktas rekomendacijas.
1. Jei VDM grupę (-es) lanko mokinys, kuriam yra nustatyta ir paskirta nuolatinė mokinio padėjėjo pagalba, VDM grupės (-ių) veikloje tokiam mokiniui skiriama mokinio padėjėjo pagalba.
1. VDM grupės (-ių) vaikų veiklą organizuoja VDM grupės mokytojas/ grupės auklėtojas, pasitelkdamas Mokyklos pedagogus, pagalbos mokiniui specialistus, neformaliojo švietimo mokytojus, laisvuosius mokytojus, visuomenės sveikatos priežiūros specialistus, socialinius partnerius, vietos bendruomenės narius bei kitus, Lietuvos Respublikos švietimo įstatyme ir kituose teisės aktuose numatytus, specialistus ir paslaugų teikėjus.
1. Kiti asmenys (mokinių tėvai (globėjai, rūpintojai), bendruomenės nariai, įvairių profesijų specialistai), teikiantys pagalbą, organizuojant mokinių užimtumą VDM grupėje (-ėse), ir neturintys pedagogo kvalifikacijos, su VDM grupės mokiniais dirba tik dalyvaujant VDM grupės mokytojui ar grupės auklėtojui.
1. VDM grupės (-ių) veiklos organizavimas:
24. pasibaigus formaliajam ugdymui, antroje dienos dalyje organizuojama VDM grupės  (-ių) veikla, kurios metu vykdomas neformalusis švietimas, popamokinė mokinių priežiūra.
24. Mokyklos VDM grupių darbo laikas:  
	PUG pirmadienį – ketvirtadienį nuo 12.00 val.  iki 18.00 val., penktadienį nuo 12.00 val. iki 15.00 val.;
	VDM pirmadienį - ketvirtadienį nuo 12.00 val.  iki 16.30 val., penktadienį nuo 12.00 val. iki 15.00 val.; 
	SUS pirmadienį - ketvirtadienį nuo13.45 val. iki 17.30 val.,  penktadienį nuo13.45 val. iki  16.45 val.
24. Mokyklos VDM grupės (-ių) veiklos dienotvarkė (3 priedas).
1. VDM grupės (-ių) veiklą organizuoja grupės mokytojas/grupės auklėtojas. VDM grupės mokytojo/grupės auklėtojo pareigybė finansuojama dalinai iš Savivaldybės biudžeto lėšų bei tėvų (globėjų, rūpintojų) mėnesinio mokesčio.
1. VDM grupės mokytojo/grupės auklėtojo funkcijos:
26. užtikrina mokinių saugumą ir laisvalaikį po pamokų mokyklos patalpose ir kitose ugdymui, edukacijai, kultūrai, poilsiui pritaikytose erdvėse;
26. organizuoja mokinių priežiūrą ir kryptingą veiklą;
26. sudaro sąlygas mokinių saviraiškos poreikiams tenkinti;
26. teikia pagalbą mokiniams ruošiant namų darbus;
26. bendradarbiauja su švietimo pagalbos mokiniui specialistais, socialiniais partneriais;
26. informuoja tėvus (globėjus, rūpintojus) apie mokinių savijautą, sveikatą, elgesį, veiklą;
26. vykdo kitas su veikla susijusias funkcijas.


1. SKYRIUS
ATLYGINIMO DYDIS UŽ IŠLAIKYMĄ VDM GRUPĖJE

1. VDM grupės (-ių) mokinių maitinimas neorganizuojamas.
1. Mokestis už  VDM grupėje (-ėse)  teikiamas paslaugas:
28. tėvai (globėjai, rūpintojai) sumoka  25 Eurų mėnesinį mokestį;
28. gali būti finansuojamas projekto lėšomis.
1. Šio mokesčio dydis nepriklauso nuo to, kiek valandų per dieną ir kiek dienų per mėnesį mokinys lankė Mokyklą, ir yra mokamas už kiekvieną mėnesį, kol nėra nutraukiama sutartis dėl mokinio dalyvavimo VDM veikloje. Paskelbus karantiną ir (ar) ekstremaliąją situaciją Lietuvos Respublikoje ir privalomai sustabdžius ugdymo procesą švietimo įstaigose, mokestis yra nemokamas.
1. Mokykloje, kurioje yra VDM grupė, mokestis surenkamas ir pervedamas į Lėšų, gautų už teikiamas paslaugas, sąskaitą, vadovaujantis patvirtintu Jonavos rajono savivaldybės biudžeto sudarymo, vykdymo ir atskaitomybės tvarkos aprašu.
1. Už VDM grupėje teikiamas paslaugas ne mažiau kaip 80 proc. surinktų lėšų naudojama VDM grupės mokytojo/ grupės auklėtojo darbo užmokesčiui ir su juo susijusioms išmokoms mokėti, o likusi dalis –ugdymo veiklai užtikrinti.
1. Mokestis tėvams (globėjams, rūpintojams) mažinamas 50 procentų, jeigu:
32. šeima augina tris ir daugiau vaikų (kurie yra iki 18 metų ir vyresni, jei mokosi pagal bendrojo ugdymo ar formaliojo profesinio mokymo pirmai kvalifikacijai įgyti programas arba studijuoja aukštojoje mokykloje pagal dieninės studijų programos nuosekliųjų studijų programą ar nuolatinės studijų formos programą, kol jiems sukaks 24 metai);
32. mokiniui nustatytas neįgalumas;
32. šeima gauna socialinę paramą, skirtą mokiniams, pagal Lietuvos Respublikos socialinės paramos mokiniams įstatymą.
1. Mokestis nemokamas, jeigu vaikas nelanko Vaikų dienos centro, t. y. negauna akredituotos vaikų dienos socialinės priežiūros paslaugų, tol, kol:
33. šeima gauna socialinę pašalpą;
33. šeima patiria socialinę riziką ir jai taikoma atvejo vadyba.
1. Mokestis turi būti sumokėtas iki einamojo mėnesio 25 d. Jeigu mokestis nesumokamas laiku ilgiau kaip du mėnesius, Mokyklos direktorius turi teisę išbraukti vaiką iš sąrašų, tačiau ne anksčiau kaip praėjus 15 dienų nuo dienos, kai apie tokį sprendimą raštu informavo vaiko tėvus (globėjus, rūpintojus).


1. SKYRIUS BAIGIAMOSIOS NUOSTATOS

1. VDM  grupės veikla gali būti finansuojama iš ES fondų, valstybės, savivaldybės biudžeto lėšų, tėvų (globėjų, rūpintojų) ir kitų teisėtai gautų lėšų.
1. VDM  grupės veiklos priežiūrą vykdo Mokyklos direktoriaus  pavaduotojas ugdymui ir kitos švietimo kontrolės funkcijas vykdančios institucijos.
1. Aprašas skelbiamas Mokyklos interneto svetainėje www.joneris.lt 




Jonavos ,,Neries“ pagrindinės mokyklos visos dienos mokyklos tvarkos aprašo
1 priedas



________________________________________________________________________________
(vieno iš tėvų (globėjo, rūpintojo) vardas, pavardė)
________________________________________________________________________________
(mokinio gyvenamosios vietos adresas)
________________________________________________________________________________
(tėvų (globėjų, rūpintojų) telefonas, elektroninis paštas)


Jonavos „Neries“ pagrindinės mokyklos 
direktorei


PRAŠYMAS
DĖL PRIĖMIMO Į VISOS DIENOS MOKYKLOS (VDM) GRUPĘ


20___ m. __________________ d.
Jonava


	Prašau priimti mano dukrą / sūnų _________________________________________, 
                                                                                                                                               (mokinio vardas, pavardė)
.......... klasės mokinę (-į), į VDM grupę nuo 20___ m. _____________d. iki 20___ m.______________d. Vaikas VDM grupėje bus nuo ........ val. iki ......... val.
	Informuoju, kad iš grupės mokinį namo paims (mama, tėtis ar kitas šeimos narys. Nurodyti): _______________________________
                      Vaikas savarankiškai grįš namo  (taip/ ne).  Už vaiko saugumą grįžtant namo savarankiškai mokykla neatsako.
	Įsipareigoju atsiskaityti už ugdymą VDM grupėje iki einamojo mėnesio 25 dienos*. 
Sutinku, kad mano dukra/sūnus ___________________________________________
                                                                                                                                                         (mokinio vardas, pavardė)
lankytų VDM grupę su skirtingų klasių mokiniais.
 *PASTABA: jeigu mokinys lanko projekto lėšomis finansuojamą grupę, mokėti nereikia.



_______________           _________________________________
                                                                                       (vieno iš tėvų parašas)                                                 (vieno iš tėvų vardas, pavardė)




Jonavos ,,Neries“ pagrindinės mokyklos visos dienos mokyklos tvarkos aprašo
2 priedas


JONAVOS „NERIES“ PAGRINDINĖ MOKYKLA
VISOS DIENOS MOKYKLOS (GRUPĖS) PASLAUGOS TEIKIMO
S U T A R T I S


20__ m. ___________     d. Nr._______

	Jonavos „Neries“ pagrindinė mokykla, kodas 195093984, Kauno g. 59, 55179 Jonava (toliau – Paslaugų teikėjas), atstovaujama mokyklos direktorės Gražinos Gečienės viena šalis ir tėvai/globėjai (reikalingą žodį pabraukti) (toliau – Paslaugų gavėjai), atstovaujantys vaiko interesus 
________________________________________________________________________________                                                                     
(motinos, tėvo/ globėjo vardas, pavardė, adresas, kontaktinis telefonas)
________________________________________________________________________________
kita šalis, sudaro šią sutartį:

I. SUTARTIES OBJEKTAS

1. Paslaugų teikėjas įsipareigoja paslaugų gavėjo sūnų / dukrą 
________________________________________________________________________________(vardas, pavardė, klasė, gimimo data)
pagal galimybes prižiūrėti ir organizuoti veiklą pagal  visos dienos mokyklos (VDM) grupės veiklos aprašą.

II. SUTARTIES ŠALIŲ ĮSIPAREIGOJIMAI

2. Paslaugų teikėjas įsipareigoja:
2.1. organizuoti veiklą vadovaujantis Lietuvos Respublikos Konstitucija, Lietuvos Respublikos Švietimo įstatymu, Jungtinių Tautų vaiko teisių konvencija, pradinio ugdymo koncepcija, išsilavinimo standartais, kitais teisės ir steigėjo norminiais aktais, Jonavos „Neries“ pagrindinės mokyklos nuostatais, mokyklos vidaus darbo tvarkos taisyklėmis, VDM  grupės veiklos aprašu;
2.2. nuosekliai, planingai ir turiningai organizuoti veiklą, atitinkančią mokinių amžių (komunikacinė,   pažintinė veikla, žaidimai);
2.3. sudaryti mokiniams saugias ir sveikas ugdymo(si) sąlygas VDM grupėje;
2.4. saugoti mokinius nuo fizinę, psichinę sveikatą žalojančių poveikių;
2.5. pagal galimybes sudaryti sąlygas mokinių saviraiškos poreikiams tenkinti;
2.6. ugdyti humaniškas (dorovės, etiketo ir kt.), pilietines bei patriotines (tautines), kūrybiškas  vaiko nuostatas, pagarbą bendraamžiams, vyresniems ir kitiems Mokyklos bendruomenės nariams;
2.7. teikti pagalbą mokiniams atliekant namų darbus;
2.8. informuoti tėvus apie mokinių savijautą, sveikatą, elgesį, veiklą VDM grupėje;
2.9. užtikrinti mokinių nuvykimą laiku į neformaliojo švietimo užsiėmimus Mokykloje
2.10. mokiniams, pažeidusiems Mokyklos vidaus darbo tvarkos taisykles, taikyti drausmines priemones, numatytas Mokyklos vidaus darbo tvarkos taisyklėse, reikalauti iš tėvų padengti mokyklai padarytą žalą pagal teisės aktuose numatytą tvarką.
3. Paslaugos gavėjas įsipareigoja:
3.1. laikytis Mokyklos nuostatų, vidaus darbo tvarkos taisyklių ir VDM grupės veiklos aprašo nuorodų;
3.2. laiku suteikti reikiamą informaciją apie mokinį, apie jo neatvykimą į VDM grupę;
3.3. nuolat domėtis mokinio elgesiu, veikla VDM grupėje;
3.4. aprūpinti mokinį reikiamomis kanceliarinėmis, higienos ir kt. priemonėmis, reikalingomis komunikacinei, meninei, pažintinei veiklai organizuoti;
3.5. neleisti mokiniui nešiotis daiktų, nesusijusių su VDM grupės veikla;
3.6. atlyginti mokinio padarytą žalą Mokyklai pagal teisės aktuose numatytą tvarką;
3.7. sumokėti už mokinio priežiūrą grupėje Jonavos rajono savivaldybės visos dienos mokyklos  tvarkos apraše (2025 m. gruodžio 18 d. Nr. 1TS-213)  nustatyto dydžio  mokestį  iki einamojo mėnesio 25 d.*
3.8. Mokyklos VDM aprašas skelbiamas Mokyklos interneto svetainėje www.joneris.lt.

IV. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS

4. Sutartis sudaryta vieneriems mokslo metams ir galioja nuo jos pasirašymo dienos, bet ne anksčiau kaip iki rugsėjo 1d.
4.1. Sutartis gali būti nutraukta:
4.1.1. vienai iš šalių vienašališkai pareiškus apie jos nutraukimą raštu; 
4.1.2. jeigu sutarties šalys nevykdo įsipareigojimų.
4.2. Sutartis gali būti keičiama bei papildoma abipusiu rašytiniu susitarimu;
4.3. klausimai, neaptarti šioje sutartyje, sprendžiami vadovaujantis Lietuvos Respublikos švietimo, mokslo ir sporto ministro įsakymais bei kitais teisės aktais.

V. GINČŲ SPRENDIMAS

5. Ginčytini  pailgintos dienos grupės veiklos organizavimo, sutarties pažeidimo klausimai sprendžiami su mokyklos direktoriaus pavaduotoju ugdymui, vykdančiam pailgintos dienos grupės priežiūrą.
6. Ginčai sprendžiami derybų būdu. Šalims nepavykus taikiai susitarti, ginčai sprendžiami Lietuvos Respublikos įstatymų nustatyta tvarka.

Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai).


*PASTABA: jeigu mokinys lanko projekto lėšomis finansuojamą grupę, mokėti nereikia.

Sutarties šalių parašai:

Paslaugų  teikėjas
Jonavos „Neries“ pagrindinės 
mokyklos direktorė   				     Gražina Gečienė 


Paslaugų gavėjas 
[bookmark: _GoBack]_______________________________ 
 (tėvas/ globėjas)               (parašas)	    (vardas, pavardė)




Jonavos ,,Neries“ pagrindinės mokyklos visos dienos mokyklos tvarkos aprašo
3 priedas


JONAVOS „NERIES“ PAGRINDINĖ MOKYKLA


VISOS DIENOS MOKYKLOS  (GRUPĖS) VEIKLA

(rekomendacijos parengtos, jeigu pamokos baigiasi 12.00 val., o jeigu pamokos baigiasi kitu laiku, pvz. 13.00 val. – tada daromos atitinkamos korekcijos)

	Laikas
	Veikla

	12.00–13.40
	Poilsis, žaidimai, sportas lauke.

	13.40–15.00
	Integruojamos, prevencinės programos, pažintinė, projektinė veikla. Socialinių partnerių, neformaliojo švietimo veiklos.
Knygų skaitymas, individuali veikla, poilsis.

	15.00–15.20
	Pertrauka, pavakariai.

	15.20–17.30
	Švietimo pagalba mokiniams ir jų tėvams (globėjams) pagal poreikį. Nebaigtų darbų valandėlė.
Pažintinė veikla.



